TARTALOMJEGYZÉK

1. A KÖLTSÉGVETÉSI ELJÁRÁS 3

2. A KÉSZPÉNZHELYZET ÉS AZ ELŐIRÁNYZATOK KEZELÉSE 5

3. AZ EMGA 2010. ÉVI KÖLTSÉGVETÉSÉNEK VÉGREHAJTÁSA 9

4. AZ EMGA 2010. ÉVI KÖLTSÉGVETÉSÉNEK VÉGREHAJTÁSÁRA VONATKOZÓ MEGJEGYZÉSEK 10

5. A CÉLHOZ KÖTÖTT BEVÉTELEK FELHASZNÁLÁSA 12

6. A KIADÁS TÍPUSA SZERINTI LEBONTÁS 12

1. MELLÉKLET 2. melléklet 3. melléklet 4-I. melléklet 4-II. MELLÉKLET 5. melléklet 6. MELLÉKLET | A 2010. ÉVI KÖLTSÉGVETÉSI ELJÁRÁS – EMGA KÖTELEZETTSÉGVÁLLALÁSI ELőIRÁNYZATOK AZ EMGA KÖLTSÉGVETÉSÉNEK RÉSZESEDÉSE A TELJES UNIÓS KÖLTSÉGVETÉSBőL 2004–2010 KÖZÖTT AZ EMGA-KÖLTSÉGVETÉS VÉGREHAJTÁSÁNAK ELEMZÉSE – 2010. KÖLTSÉGVETÉSI ÉV Az EMGA-költségvetés végrehajtásának elemzése – 2010. költségvetési év. Célhoz kötött bevételek. C4 Az EMGA-költségvetés végrehajtásának elemzése – 2010. költségvetési év. Célhoz kötött bevételek. C5 Az EMGA-költségvetés végrehajtása fejezetenként és tagállamonként – 2010. költségvetési év AZ EMGA KERETÉBEN TELJESÍTETT KIADÁSOK MEGOSZLÁSÁNAK ALAKULÁSA A 2005–2010. KÖLTSÉGVETÉSI ÉVEKBEN |

Megjegyzés: Ezt a jelentést kiegészíti egy részletes bizottsági munkadokumentum. E munkadokumentum teljes szövege (angol nyelven) és a csatolt táblázatok (angol nyelven) a Mezőgazdasági és Vidékfejlesztési Főigazgatóság Európa honlapján is elérhetők lesznek (http://ec.europa.eu/agriculture/fin/finrep_en.htm). |

A KÖLTSÉGVETÉSI ELJÁRÁS [1]

A 2010. ÉVI ELőZETES KÖLTSÉGVETÉSI TERVEZET

A 2010. évi előzetes költségvetési tervezetet (EKT) a Bizottság 2009. április 29-én fogadta el és terjesztette a költségvetési hatóság elé. Az Európai Mezőgazdasági Garanciaalap (EMGA) részére javasolt, a 2007–2013 közötti pénzügyi keret 2. fejezetéhez tartozó kötelezettségvállalási előirányzatok teljes összege 43 744,9 millió EUR-t tett ki.

A 2010. évi költségvetési tervezet

A 2010. évi költségvetési tervezetet a Tanács 2009 júliusában fogadta el. A tervezetben az EMGA kötelezettségvállalási előirányzatainak összege az előzetes költségvetési tervezethez képest 354,9 millió EUR-val, 43 389,98 millió EUR-ra csökkent.

A 2010. évre vonatkozó módosító indítvány

2009 októberében a Bizottság elfogadta a 2010. évi előzetes költségvetési tervezetre vonatkozó 2. számú módosító indítványt (MI), amely az EMGA-ra vonatkozó kötelezettségvállalási előirányzati igényeket44 049,8 millió EUR-ban határozta meg, amely az előzetes költségvetési tervezethez képest 304,9 millió EUR-val nőtt. A növekedés jórészt annak a 280 millió eurós összegnek köszönhető, amelyet a tejipar válsága miatt az iparág különleges támogatására irányoztak elő.

A 2010. évi költségvetés elfogadása

A Tanács a költségvetési tervezet második olvasatban való megvitatását 2009 novemberében tartotta. A tervezetben az EMGA kötelezettségvállalási előirányzatainak összege a módosító indítványban meghatározott szinthez képest 231 millió EUR-val, 43 818,8 millió EUR-ra csökkent2, amely magában foglalja a tejszektor különleges támogatására szánt 300 millió EUR-t, valamint az EMGA számláiból való 230 millió EUR kivezetésével kapcsolatos negatív kiadások növekedését.

Az Európai Parlament 2009. decemberi plenáris ülésén fogadta el a 2010. évi költségvetést.

Az EMGA céljaira megszavazott kötelezettségvállalási előirányzatok összege 43 819,8 millió EUR-t tett ki. Ezen a főösszegen belül 4 395,3 millió EUR kötelezettségvállalást irányoztak elő a 05 02 alcím alá tartozó piaci intézkedésekre, és 39 273,0 millió EUR-t a 05 03 alcímhez tartozó közvetlen támogatásokra. A 2010. évi költségvetés ezenkívül 371,9 millió EUR összegben tartalmaz kötelezettségvállalási előirányzatokat a 17. szakpolitikai terület keretében megvalósítandó egészségügyi és fogyasztóvédelmi intézkedések, továbbá 30,5 millió EUR összegben a 11. szakpolitikai terület (tengeri ügyek és halászat) céljaira.

A részleteket lásd az 1. mellékletben.

Az EMGA-hoz rendelt célhoz kötött bevételek [2]

A közös agrárpolitika finanszírozásáról szóló 1290/2005/EK rendelet 34. cikke értelmében a megfelelőségi vizsgálatok határozatai szerinti pénzügyi kiigazításokból, a szabálytalanságokból és a tejilletékből eredő bevételek az EMGA kiadásainak finanszírozására rendelt bevételeknek tekintendők. Ezeket a célhoz kötött bevételeket – részben vagy egészben – az EMGA-ból fedezett kiadások finanszírozására lehet fordítani, ha a költségvetési hatóság által megítélt költségvetési előirányzatok nem elegendőek a tagállamoknál felmerült költségek finanszírozására. Amennyiben ezeket a bevételeket vagy egy részüket nem használják fel, a fennmaradó részt automatikusan átvezetik a következő költségvetési évre, a szóban forgó év költségvetési szükségleteinek finanszírozása céljából.

A 2010. évi költségvetés megállapításakor becslést végeztek az említett bevételekre vonatkozóan, ideértve mind a 2010. költségvetési év során várhatóan befolyó összeget, mind pedig a várakozások szerint a 2009. évi költségvetésből 2010-re átvezetendő összeget. Ezt a becslést vették számításba, amikor a költségvetési hatóság elfogadta a 2010. évi költségvetési előirányzatokat. Nevezetesen:

- A megfelelőségi vizsgálatok következtében és szabálytalanságok miatt végzett korrekciókból eredő bevételt 600 millió EUR-ra, illetve 91 millió EUR-ra, míg a tejilletékből származó bevételeket 98 millió EUR-ra becsülték. Így a célhoz kötött bevétel a 2010. költségvetési évben keletkező várható összegét 789 millió EUR-ra becsülték;

- A célhoz kötött bevételek a 2009. évi költségvetési évből 2010-re átvezetni tervezett összegét 133 millió EUR-ra becsülték.

Összesen 922 millió EUR-t vettek figyelembe a gyümölcs- és zöldségágazat termelői szervezeteinek működési alapjaira igényelt előirányzatok 222 millió EUR összegű és az egységes támogatási rendszer 700 millió EUR összegű csökkentése révén. Ezen összegek megfontolását követően a költségvetési hatóság ezekre a programokra végül 547 millió EUR, illetve 28 480 millió EUR összegre rúgó előirányzatot hagyott jóvá.

A cukorágazat ideiglenesen rendelkezésre álló szerkezetátalakítási összegei [3]

A Tanács 320/2006/EK rendeletének 11. cikke szerint a cukorágazat ideiglenesen rendelkezésre álló szerkezetátalakítási összegeit célhoz kötött bevételként kell kezelni, ami a cukoripar szerkezetátalakítási támogatásának, illetve a cukor szerkezetátalakítási alapban meghatározott egyéb támogatásoknak a finanszírozására fordítandó. 2006/2007-től kezdődően 2008/2009-ig bezárólag minden gazdasági év esetében ezek az összegek az egyes tagállamok piaci szereplői tulajdonában lévő cukor, inulinszirup és izoglükóz kvótákra vonatkoznak és azokat a tagállamoknak minden évben március 31-i, illetve november 30-i határidővel két részletben kell befizetniük az Alapba.

A 2010. évi költségvetés kidolgozásakor ennek a bevételnek az adott éven belül az EU költségvetésébe utalandó becsült összege 606,8 millió EUR-t tett ki. Ugyanekkor arra számítottak, hogy a 2009. költségvetési évről 717,9 millió EUR-t fognak átvezetni a 2010. évi költségvetésbe.

Az EMGA költségvetésének részesedése a teljes uniós költségvetésből

Az EMGA végső költségvetésének (kötelezettségvállalási előirányzatok) a 2004-2010-es időszakra szóló teljes uniós költségvetésből való részesedését lásd a 2. mellékletben.

A KÉSZPÉNZHELYZET ÉS AZ ELŐIRÁNYZATOK KEZELÉSE

Az előirányzatok kezelése

A 2010. költségvetési évre rendelkezésre álló előirányzatok:

EUR-ban |

A költségvetés kiadási szakasza (1) | Kötelezettségvállalási előirányzatok | Kifizetési előirányzatok | A költségvetés bevételi szakasza (célhoz kötött bevételek) (2) | Előrejelzett összegek |

1. Eredeti előirányzatok az EMGA számára | 43 819 801 768 | 43 917 807 586 | 1. Megfelelőségi vizsgálat | 600 000 000 |

2. Költségvetés-módosítások | 0 | 0 | 2. Szabálytalanságok | 91 000 000 |

3. Eredeti előirányzatok részösszegei az EMGA számára, amelyből: | 43 819 801 768 | 43 917 807 586 |

3a. Megosztott irányítás alá tartozó előirányzatok (az EU-10-re vonatkozó TRDI nélkül) (3): | 43 360 100 000 | 43 360 100 000 | 3. A tejtermelőkre kivetett kiegészítő illeték | 98 000 000 |

3b. Központosított irányítás alá tartozó előirányzatok (4) | 459 701 768 | 341 107 586 | 4. A cukorágazat céljaira ideiglenesen rendelkezésre álló szerkezetátalakítási összegek (5) | 607 000 000 |

3c. Az EU-10-re vonatkozó átmeneti vidékfejlesztési eszköz (TRDI) előirányzatai | 0 | 216 600 000 | A célhoz kötött bevételre vonatkozó teljes előrejelzett összeg | 1 396 000 000 |

4. Átcsoportosítás az EMGA-hoz/az EMGA-tól az adott évben | -83 529 | 45 666 471 |

5. Végleges előirányzatok az EMGA számára, amelyből: | 43 819 718 239 | 43 963 474 057 |

5a. Megosztott irányítás alá tartozó előirányzatok (az EU-10-re vonatkozó TRDI nélkül) | 43 360 100 000 | 43 360 100 000 |

5b. Központosított irányítás alá tartozó előirányzatok | 459 618 239 | 400 024 057 |

5c. Az EU-10-re vonatkozó átmeneti vidékfejlesztési eszköz (TRDI) előirányzatai (6) | 0 | 203 350 000 |

(1) Az 1605/2002/EK tanácsi rendelet 10. cikkének megfelelően a 2010-ben beszedendő célhoz kötött bevétel és a 2009. évi költségvetési évről 2010-re átvezetett összeg figyelembevételével a 2010. évi költségvetésbe bekerült előirányzatok. (2) Célhoz kötött bevételek: Beszedni tervezett célhoz kötött bevételek. A bevételi sorban nem szerepel bevételi összeg (p.m.)[4], de az előrejelzett összeg fel van tüntetve a költségvetési megjegyzésekben. (3) TRDI: Átmeneti vidékfejlesztési eszköz az EU tíz új tagállama részére. (4) A kötelezettségvállalási előirányzatok 80%-a a 17. szakpolitikai területhez (egészségügy és fogyasztóvédelem) tartozó állat- és növény-egészségügyi intézkedésekkel kapcsolatos kiadásokra vonatkozik. A többi előirányzat egyaránt érinti a 05. szakpolitikai terület (mezőgazdaság és vidékfejlesztés) alá tartozó politikai stratégiával és koordinációval kapcsolatos kiadásokat, valamint a 11. szakpolitikai terület (tengeri ügyek és halászat) alá tartozó halászati piacokkal kapcsolatos kiadásokat. (5) Ezt a bevételt a cukoripar szerkezetátalakítási alapjából nyújtott támogatások kifizetéseire vonatkozó előirányzatok biztosítására kell felhasználni. (6) A költségvetési év során a kifizetési előirányzatok eredetileg 216,6 millió EUR-t kitevő összege egy belső költségvetési átcsoportosításnak köszönhetően 203,35 millió EUR-ra csökkent. |

A 2010. költségvetési évre rendelkezésre álló előirányzatok felhasználása:

EUR-ban |

Kötelezettségvállalási előirányzatok felhasználása | Kifizetési előirányzatok felhasználása |

Megosztott irányítás (nem differenciált előirányzatok): | 43 932 376 108,90 | 43 932 376 108,90 |

Központosított irányítás alá tartozó kiadások (1) | 443 936 238,44 | 344 004 974,21 |

TRDI EU-10 | 0.00 | 199 348 292,50 |

Összesen (a cukoripar szerkezetátalakítási alapjával együtt) A cukoripar szerkezetátalakítási alapja Összesen (a cukoripar szerkezetátalakítási alapja nélkül) | 44 376 312 347,34 330 297 466,97 44 046 014 880,37 | 44 475 729 375,61 330 297 466,97 44 145 431 908,64 |

(1) A központosított irányítás alá tartozó teljes kiadások magukban foglaljáka célhoz kötött bevételekből finanszírozott 4,98 millió EUR összeget.

A 2010. költségvetési év esetében a ténylegesen felhasznált kötelezettségvállalási előirányzatok összege 44 376 312 347,34 EUR, a ténylegesen felhasznált kifizetési előirányzatok összege pedig 44 475 729 375,61 EUR volt.

A költségvetés végrehajtása – A Bizottság által teljesített, központosított irányítás alá tartozó kiadások

EUR-ban |

Központosított irányítás alá tartozó kiadások | Kötelezettségvállalási előirányzatok | Visszavont kötelezettségvállalások | Kifizetési előirányzatok | Átvezetés 2011-re (2) |

Előirányzatok (C1) (1) | 459 618 239,00 | - | 400 024 057,00 | - |

Végrehajtás (C1): | 438 956 113,58 | - | 314 076 513,37 | 31 740 465,18 |

Törölt előirányzatok | 20 662 125,42 | - | 85 947 543,63 | - |

(1) Magában foglalja az EMGA felé/EMGA-ból kifelé irányuló átcsoportosításokat: 83 529 EUR-t kötelezettségvállalási előirányzatokra és 58 916 471 EUR-t kifizetési előirányzatokra (2) Kizárólag a nem differenciált előirányzatok 2011-re történő átvezetése |

A 2010. évi költségvetésbe 459,6 millió EUR összegű kötelezettségvállalási előirányzat került be a központosított irányítás alá tartozó kiadások céljaira. Ebből 2010-ben 439 millió EUR-t kötöttek le. A szóban forgó előirányzatok fennmaradó, 20,6 millió EUR-t kitevő egyenlegét törölték. A kötelezettségvállalási előirányzatok 80%-a a 17. szakpolitikai területhez (egészségügy és fogyasztóvédelem) tartozó állat- és növény-egészségügyi intézkedésekkel kapcsolatos kiadásokra vonatkozik. A többi előirányzat egyaránt érinti a 05. szakpolitikai terület (mezőgazdaság és vidékfejlesztés) alá tartozó politikai stratégiával és koordinációval kapcsolatos kiadásokat, valamint a 11. szakpolitikai terület (tengeri ügyek és halászat) alá tartozó halászati piacokkal kapcsolatos kiadásokat.

2007 óta a pénzügyi szabályzat 149. cikkének értelmében a Bizottság által teljesített, központosított irányítás alá tartozó, az EMGA által erőirányzott kiadások többsége differenciált előirányzatnak minősül. A 2011-re automatikusan átvitt összeg, amely csak a nem differenciált előirányzatokra vonatkozik, 31,7 millió EUR-t tesz ki.

Havi kifizetések

Havi kifizetések a tagállamoknak

Havi kifizetések a felmerülő kiadások fedezésére

A közös agrárpolitika finanszírozásáról szóló, 2005. június 21-i 1290/2005/EK tanácsi rendelet[5] 15. cikke előírja, hogy „ a havi kifizetéseket a Bizottság a tagállamok akkreditált kifizető ügynökségeinél a referencia-hónapban felmerült költségek fedezésére (…) utalja át .” A havi kifizetéseket a tagállam részére legkésőbb a felmerült kiadások szerinti hónapot követő második hónap harmadik munkanapján kell átutalni.

A havi kifizetések a már teljesített nettó (azaz a bevétel levonásával kiszámított) kiadásokra nyújtott visszatérítések, amelyek folyósítása a tagállamok által megküldött havi nyilatkozatok alapján történik.[6]. A kiadások és bevételek havi elszámolását a részletes nyilatkozatok alapján ellenőrzik és módosítják.[7]. Ezenkívül e kifizetések a számlaelszámolási eljárás során hozott határozatokat követően válnak véglegessé.

A tagállamok által 2009. október 16. és 2010. október 15. között teljesített kifizetések a havi kifizetési rendszer hatálya alá tartoznak. A fennmaradó kifizetések esetében a Bizottság korlátozott számú intézkedésekre közvetlen kifizetéseket hajt végre.

A 2010. költségvetési évben a havi kifizetések teljes nettó összege 42 315 080 082,3 EUR volt.

A 2010. évi havi kifizetésekről szóló határozatok

A 2010. költségvetési évre vonatkozóan a Bizottság a havi kifizetések tekintetében tizenkét határozatot fogadott el. Ezenkívül 2010 decemberében határozatot fogadott el egy további, az arra az évre elszámolandó összes kiadáshoz már megítélt kifizetéseket kiegészítő havi kifizetésről.

AZ EMGA 2010. ÉVI KÖLTSÉGVETÉSÉNEK VÉGREHAJTÁSA

Bevezetés

A 2010. mezőgazdasági év meghatározó fejleménye a mezőgazdasági kibocsátási árak növekedése volt, amely mind az uniós, mind a világpiacokon megfigyelhető volt. A mezőgazdasági piacok kedvező helyzetét tovább erősítette az általános gazdasági helyzet is, mivel az országok elkezdtek fokozatosan kilábalni az elmúlt évtizedek legmélyebb válságából. Az EMGA kiadásainak szintjét és a rendelkezésre álló kötelezettségvállalási előirányzatok piaci intézkedésekre történő használatát, amely nagyjából a 2009-es szinten maradt, leginkább a gabonafélék intervenciójának megnövekedett fedezeti szükségletei, a gyümölcs- és zöldségágazat termelői szervezeteinek működési költségei és a Bizottság által a tejágazattal kapcsolatban 2009-ben végrehajtott intézkedések támogatásának finanszírozása befolyásolta. Ami a közvetlen kifizetéseket illeti, 2009-hez képest az EMGA kiadásai az EU-12 számára történő kifizetések folyamatos bevezetése miatt magasabbak voltak.

Az EMGA költségvetési előirányzatainak fel használása

A költségvetés végrehajtása 44 046,0 millió EUR ráfordítással valósult meg. Ezt a kiadást a költségvetés eredeti előirányzataiból finanszírozták, a 2009. évről áthozott célhoz kötött bevétel (141,7 millió EUR) teljes összegének és a 2010-ben beszedett célhoz kötött bevétel egy részének (105,4 millió EUR az 1 010,5 millió EUR-t kitevő teljes összegből) felhasználásával.

A 05. szakpolitikai terület (mezőgazdaság és vidékfejlesztés) vonatkozásában a kiadások összege a piaci intézkedések esetében 3 983,8 millió EUR-t, a közvetlen támogatások esetében pedig 39 675,7 millió EUR-t tett ki. A közvetlen támogatásokat finanszírozó kiadások túllépték a költségvetés által megszavazott előirányzatokat, és ezeket a túllépéseket részben az előirányzatoknak a költségvetés más jogcímeiből történő átcsoportosításával, részben az EMGA költségvetéséhez rendelt bevételekből fedezték.

A végrehajtás fent említett teljes összege magában foglalja továbbá a halászati piacokkal kapcsolatos intézkedések céljaira szolgáló, 30,4 millió EUR-t kitevő kiadásokat, valamint az állat - és növény-egészségügyi intézkedések céljaira szolgáló 359,9 millió EUR összegű kiadásokat[8].

A költségvetés szakpolitikai területenként történő végrehajtásának részleteit lásd a 3. mellékletben.

Az 5. melléklet jogcímcsoportonként és tagállamonként ismerteti a piaci intézkedésekre, a közvetlen kifizetésekre és a mezőgazdasági kiadások ellenőrzésére fordított kiadásokat.

Az EMGA 2010-ES KÖLTSÉGVETÉSÉNEK VÉGREHAJTÁSÁRA VONATKOZÓ MEGJEGYZÉSEK

Az alábbiakban a 3. mellékletben szereplő adatokra támaszkodva rövid megjegyzéseket fűzünk a mezőgazdasági költségvetés előirányzatainak végrehajtásához.

05 02. fejezet: Agrárpiaci intervenciók

Bevezetés

Az e költségvetési területhez tartozó kifizetések teljes összege 3 983,8 millió EUR volt, amit a költségvetésben megszavazott,4 395,3 millió EUR-t kitevő előirányzatokból finanszíroztak. A rendelkezésre álló előirányzatokat ezért a költségvetés más elemeihez csoportosították át, hogy fedezzék az egységes támogatási rendszerhez és az EMGA számláiról történő kivezetésekhez szükséges további kiadásokat Ami a célhoz kötött bevételeket illeti, 1,9 millió EUR-t használtak fel a gyümölcs- és zöldségágazat kiadásainak fedezésére, a rendelkezésre álló fennmaradó összeget pedig átvezették 2011-re.

Gabonafélék

A jelentős aratás és a gabonafélék árának általános csökkenését követően ezen ágazat esetében az előirányzat túllépése elsősorban annak tudható be, hogy az intervenciós készletek mennyisége az év eleji mintegy 1,56 millió tonnáról az év végére mintegy 5,56 millió tonnára nőtt, főként az árpavásárlás miatt.

Az I. mellékletben nem szereplő termékekre vonatkozó visszatérítések

A tagállamok az előirányzottnál kevesebb kiadást vállaltak főként az exportált feldolgozott mezőgazdasági termékek közül a tejtermékekre szánt visszatérítések kifizetésének tekintetében, mivel a Bizottság 2009 novemberében a tejpiac jelentős fejlődése miatt a visszatérítési rátát 0-ban határozta meg.

Élelmiszer-programok

Az ágazattal kapcsolatos előirányzatok enyhe alulteljesítése főként annak tudható be, hogy egyes tagállamok nem valósították meg teljes mértékben a jóváhagyott 2010-es, gabonafélékre és a sovány tejporra vonatkozó forgalmazási tervet, és hogy az előirányzottnál alacsonyabb adminisztratív, átcsoportosítási és szállítási költségeket állapítottak meg a 2010-es forgalmazási műveletekre. Ezeket a költségeket várhatóan 2011-ben állapítják meg.

Gyümölcs és zöldség

Ezen ágazat esetében a túllépést a tagállamok által biztosított, a költségvetésben megszavazott előirányzatoknál magasabb kifizetések okozták, amelyekkel a termelői szervezetek működési alapjaihoz kapcsolódó kiadásokat, valamint a termelői csoportok előzetes elismeréséhez nyújtott támogatását fedezték. Ezeket a magasabb kifizetéseket részben a költségvetés más jogcímeiből történő átcsoportosításokkal, részben az ágazathoz rendelt bevételekből fedezték.

Szőlészeti-borászati termékek

Az ezen ágazaton belül finanszírozott elsődleges intézkedések a nemzeti támogatási programok és a kivágási program. A programokban előirányzott összegekhez képest a tagállamok valamelyest kisebb összeget adtak ki a nemzeti támogatási programjaikra, mindazonáltal a tervezett előirányzatok nagyjából 99%-át kielégítően megvalósították. A költségvetésben előirányzott összeghez képest kevesebbet fordítottak a kivágási program támogatásának finanszírozására is.

Tej és tejtermékek

Az ágazat előirányzatai a tejpiac 2009-es nehéz helyzete miatt fellépő várt igényeken alapultak. Végül az ágazat részére 2010-ben kifizetett magasabb összegek ellenére a költségvetésben megszavazott előirányzatokat elsősorban a tejpiac körülményeinek 2009 végén domináló jelentős javulása miatt alulteljesítették, aminek következtében a Bizottság 2009 novemberében a tejtermékek export visszatérítési rátáját nullában állapította meg, és leállította a sovány tejpor és vaj nyilvános tárolt készleteinek gyarapodását. Így a tagállamok kevesebbet költöttek export visszatérítésekre, míg a vaj és a sovány tejpor nyilvános tárolt készleteinek csökkentése mindenhol a termékek nyilvános tárolásából származó nettó nyereséghez vezetett.

05 03. alcím: KÖZVETLEN TÁMOGATÁSOK

A 2010-es költségvetés ezen alcímének céljaira megszavazott előirányzatok összege39 273 millió EUR volt, míg a kifizetések összege megközelítőleg39 675,7 millió EUR-t tett ki. A nyilvánvaló túllépés mindenekelőtt az egységes támogatási rendszernek tulajdonítható (az előirányzatokat csökkentették a célhoz kötött bevételek figyelembevétele érdekében), és fedezésére részben a 2010. évi költségvetésben e rendszerhez rendelt bevételek, részben más költségvetési jogcímekből átcsoportosított előirányzatok szolgáltak.

05 07. alcím: Mezőgazdasági kiadások ellenőrzése

05 07 01. jogcímcsoport: Mezőgazdasági kiadások ellenőrzése

Ez a jogcímcsoport főként a számlák végső elszámolásának eredményeként, valamint a kedvezményezettek részére teljesített kifizetésekre vonatkozó határidők be nem tartása következtében alkalmazott kiigazításokból származó, az EMGA költségvetésének javára jóváírt összegeket foglalja magában. E kiigazítások összege – 54,2 millió EUR volt. A költségvetési hatóság által e kiigazításokra vonatkozóan elfogadott 2010-es költségvetési előirányzatok összege 310 millió EUR-t tett ki. A Bizottság oly módon zárta le ezt a számlát, hogy 256 millió EUR összegben előirányzatokat csoportosított át, amelyek elérhetőek maradtak a költségvetés piaci intervenciós részében.

A CÉLHOZ KÖTÖTT BEVÉTELEK FELHASZNÁLÁSA

Az EMGA-hoz rendelt célhoz kötött bevételek

A 2009-ról 2010-re ténylegesen átvitt, célhoz kötött bevételek összege 141,7 millió EUR volt, amelyet teljes mértékben a 2010. költségvetési év kiadásainak finanszírozására használtak fel, a pénzügyi szabályzat 10. cikkének megfelelően. A fenti összegből 0,7 millió EUR-t a termelői szervezetek számára biztosított működési alapok kiadásaira, 140,7 millió EUR-t az egységes támogatási rendszer céljait szolgáló kiadások fedezésére, 0,1 millió EUR-t az előző évi számlákból történő kivezetésre, 0,2 millió EUR-t pedig a mezőgazdaság szerkezetének felmérésére fordítottak.

A 2010-ben beszedett célhoz kötött bevételek összege 1 010,5 millió EUR volt. A 2010-ben beszedett, célhoz kötött bevételek egy részét, 105,4 millió EUR-t a gyümölcs- és zöldségágazat, valamint az egységes támogatási rendszer év közben felmerülő kiadásainak fedezésére használták fel. A fennmaradó 905,1 millió EUR-t automatikusan átvezették a 2011. évi költségvetésbe az azévi költségvetési szükségletek fedezése céljából.

A részleteket lásd a 4-I. és a 4.-II. mellékletben

A cukorágazat ideiglenesen rendelkezésre álló szerkezetátalakítási összegeivel kapcsolatos célhoz kötött bevételek

A tagállamok által 2010-ben átutalt célhoz kötött bevételek összege606,8 millió EUR-t tett ki, amely megegyezett az eredeti becsült összeggel. Emellett a 2009-ról 2010-re átvitt célhoz kötött bevételek összege 768,3 millió EUR volt. Következésképpen a célhoz kötött bevételeknek az EU költségvetése számára 2010-ben ideiglenes szerkezetátalakítási összegek formájában rendelkezésre álló összege 1 375,1 millió EUR-t tett ki. A cukoripar szerkezetátalakítási alapjának kedvezményezettei részére nyújtott támogatás kifizetését követően az átmeneti szerkezetátalakítási összegek egyenlege jelenleg 1 044,8 millió EUR, mely összeg átvezetésre került 2011-re.

A részleteket lásd a 4-I. és a 4.-II. mellékletben

A cukoripar szerkezetátalakítási alapja

A 2010. költségvetési év folyamán a tagállamok összesen mintegy nettó 330,3 millió EUR-t fizettek ki az átalakított szerkezetű cukoriparnak diverzifikációs és cukorfinomítási támogatásokra. Ezeket a támogatásokat azokból a fent említett bevételekből fizették ki, amelyek a cukoripar ideiglenesen rendelkezésre álló szerkezetátalakítási összegeiből, főként a 2009-ből 2010-re átvezetett célhoz kötött bevételekből származtak.

A részleteket lásd az 3. mellékletben.

A KIADÁS TÍPUSA SZERINTI LEBONTÁS

Az EMGA összes kiadása együttesen 44 046 millió EUR-t tesz ki (a cukoripar szerkezetátalakítási alapja nélkül). Az alábbiakban a fenti kiadás részletezése látható a legfontosabb kategóriák szerint, feltüntetve az e kategóriák által az EMGA 2010. évi összes kiadásán belül képviselt százalékos arányt is:

Tárolás

A tárolásra fordított kiadások 93,6 millió EUR-t tettek ki, azaz az összes kiadás 0,21 %-át. A főbb érintett termékek a gabonafélék, a bor, az olívaolaj és a sajt voltak.

Export-visszatérítések

Az export-visszatérítésekre szánt kiadások 385,1 millió EUR-t tettek ki, azaz az összes kiadás 0,87 %-át, és főként a tejtermékekre, sertéshúsra, az I. mellékletben nem szereplő termékekre és marhahúsra vonatkoztak.

Egyéb piaci intézkedések

A tárolási és exportkiadásokon kívül az egyéb piaci intézkedésekhez kapcsolódó kiadások 3 454,8 millió EUR-t tettek ki, azaz az éves főösszeg 7,84 %-át. Ez a kategória elsősorban a gabonafélék, a zöldségek és gyümölcsök, a bor, a tej és a tejtermékek, a marha- és borjúhús, valamint a sertéshús piacaihoz, továbbá az élelmiszerprogramokhoz kapcsolódó kiadásokat foglal magában. A kiadásokhoz más kisebb összegek, valamint a mezőgazdasági kiadások pénzügyi ellenőrzése nyomán végrehajtott kiigazításokból származó összegek is tartoznak.

Közvetlen kifizetések

A közvetlen kifizetésekre fordított kiadások 39 675,7 millió EUR-t tettek ki, azaz az összes kiadás 90,1 %-át.

Központosított irányítás alá tartozó közvetlen kiadások

Ezeket kiadásokat, amelyek 443,9 millió EUR-t, azaz az összes kiadás 1,03 %-át tették ki, közvetlenül a Bizottság teljesítette, főként állat- és növény-egészségügyi intézkedésekhez, valamint a mezőgazdasági üzemek számvitelének ellenőrzéséhez és mezőgazdasági felmérésekhez kapcsolódó kiadások fedezése céljából.

Vidékfejlesztés

A 2010. évi költségvetés nem tartalmaz kötelezettségvállalási előirányzatokat az egykori EMOGA Garanciarészlegének céljaira.[9]. Ugyanakkor a tagállamok bejelentették, hogy visszaigényeltek korábban kifizetett, összesen –7,1 millió EUR-t kitevő összegeket.

A kiadások típusonkénti bontásának a 2005–2010-es időszakban való alakulását a 6. melléklet mutatja be.

[pic]

[pic]

[pic][pic]

[pic][pic][pic]

[1] Az eljárás ismertetése az 1. mellékletben található.

[2] A tejipar támogatására előirányzott 300 millió EUR-s összeg eredetileg tartalékban volt.

[3] Ezek az összegek nem jelennek meg a költségvetés bevételi soraiban (670. jogcímcsoport: Az EMGA-hoz rendelt célhoz kötött bevételek), de a szóban forgó jogcímcsoportra vonatkozó költségvetési megjegyzésekben említésre kerülnek.

[4] Ezek az összegek nem szerepelnek a költségvetés bevételi soraiban (680. jogcímcsoport: Ideiglenes szerkezetátalakítási összegek), de a szóban forgó jogcímcsoportra vonatkozó költségvetési megjegyzésekben említésre kerülnek.

[5] p.m.: „pour mémoire”.

[6] HL L 209., 2005.08.11., 1. o.

[7] Ezeket a havi kiadásigazoló nyilatkozatokat a tagállamok az N+1. hónap 10. napjáig küldik meg.

[8] A részletes nyilatkozatokat a tagállamok havonta, az N+1. hónap 20. napjáig küldik meg (a 104. táblázat szerint).

[9] Ez az összeg magában foglalja a 17. szakpolitikai terület számára kifizetett 4,8 millió EUR-t a 2009-es célhoz kötött bevételek 2010-re történő átvitele és a 2010-ben újonnan befolyt célhoz kötött bevételek alapján.

[10] Az egykori Európai Mezőgazdasági Orientációs és Garanciaalap (EMOGA) Garanciaalapja által finanszírozott vidékfejlesztés – 2000-2006-os programozási időszak